epidot
Store norske leksikon,Realfag,Geologi,Mineraler,Silikatmineraler
Epidot, tidligere kalt pistacitt, er et grønt mineral som er meget utbredt som bestanddel av lavmetamorfe bergarter (for eksempel grønnskifere). Mineralet finnes i større krystaller på skarnforekomster (Arendal, Oslofeltet), dessuten sammen med zeolitter på hulrom i basalt.
Sammensetning Kjemisk er det et hydroksylholdig silikat av kalsium, aluminium og jern med formel Ca2(Fe3+,Al)3(SiO4)3(OH). Det danner blandkrystaller med det tilsvarende jernfattige endeledd klinozoisitt, Ca2Al3Si3O12OH.Epidotgruppens mineraler omfatter også et manganrikt ledd, piemontitt, Ca2Al2(Mn,Fe)Si3O12OH, som er funnet flere steder i Norge. Se også allanitt. Egenskaper Egenskap Verdi     Sammensetning silikat   Kjemisk formel Ca2(Fe3+,Al)3(SiO4)3(OH)   Hardhet 6   Massetetthet 3,38–3,49 g/cm³    Krystallsystem monoklint Les mer i Store norske leksikon mineraler silikatmineraler Eksterne lenker mindat.org: Epidote